**U.A.T. COMUNA MURGAȘI**

**PRIMĂRIA COMUNEI MURGAȘI**

**JUDEȚUL DOLJ**

**NR: 132 din 01.02.2022**

**ANUNȚ**

Primăria Comunei Murgași informează locuitorii asupra următoarelor aspecte legate de:

1. Selectarea deșeurilor menajere în gospodării este reprezentată în **Anexa 1** la prezentul anunț, material informativ ce conține modul de selectare a deșeurilor menajere;
2. Calendarul de ridicare a deșeurilor, pe tipuri și categorii se regăsește în **Anexa 2** (Calendar colectare deșeuri reciclabile – sac 2022) la prezentul anunț sau poate fi vizualizat prin accesarea link-ului următor: <https://www.iridexsalubrizare.ro/calendar/MURGASI-jud.-DOLJ> ;
3. Gestionarea deșeurilor periculoase, precum:

*Vopselele, lacurile pentru lemn, diluanții;*

*Bateriile;*

*Electronicele și electrocasnicele;*

*Medicamentele expirate sau care nu mai sunt folosite;*

*Detergenții, produsele de curățare și dezinfecție;*

*Produse cosmetice precum lacul de unghii, acetona, fixativul, vopselele pentru păr;*

*Uleiul alimentar folosit;*

*Produsele pentru îngrijirea grădinilor și a peluzelor (pesticide, erbicide);*

*Soluțiile și spray-urile pentru gândaci, otrava;*

*Becurile și alte surse de iluminat;*

*Termometrele cu mercur;*

*Articole auto: combustibili, antigel, uleiuri, anvelope,*

generate în gospodării se realizează după cum urmează:

* În cadrul unor campanii organizate de primărie și operator, cu ajutorul hazmobilelor, periodic, la date și locații bine stabilite de comun acord între administrația publică și operatorul de salubrizare. În locația stabilită, hazmobilul staționează minim 4 ore, iar populația va fi înștiințată despre aceste date și locații, va aduce deșeurile la hazmobil, acestea fiind preluate cu titlu gratuit dacă sunt în cantitate de până la 20 kg;
* La cererea populației. Tariful pentru colectarea separată de la populație și transportul deșeurilor periculoase și deșeurile menajere ce cuprind cantități peste 20 kg este de 8,21 lei/kg fără TVA.

1. Rezultatele colectării selective a deșeurilor, pe categorii, și a valorificării acestora pentru anul 2021, sunt cuprinse în **Anexa 3** la prezentul anunț;
2. **PRECIZĂM CĂ, ÎN PERIOADA IMEDIAT URMĂTOARE, COLECTAREA DEȘEURILOR RECICLABILE SE VA REALIZA NUMAI LA SAC, CU EXECEPȚIA STICLEI, CARE SE VA COLECTA, ÎN CONTINUARE, ÎN IGLOO-UL DE CULOARE VERDE. CELELALTE IGLOO-URI (GALBEN ȘI ALBASTRU) VOR FI RIDICATE DE CĂTRE OPERATORUL DE SALUBRIZARE. COLECTAREA SELECTIVĂ, ÎN ACESTE CONDIȚII, ESTE REPREZENTATĂ GRAFIC ÎN ANEXA 4.**

PRIMAR,

ȚELIGRĂDEANU NICU-DANIEL